kalixlouiis/myanmar-wikipedia-corpus huggingface dataset:
​နောက်ပိုင်းကာလများတွင် စီးပွား​ရေးကျပ်တည်းမှု များ​ကြောင့် ရခိုင်လူမျိုးအများစု ဘင်္ဂလား​ဒေ့ရှ်မှ ထွက်ခွာသွားကြသည်။
သို့​သော် တချို့သူများမှာ ပြန်မလိုက်​တော့ဘဲ ဘင်္ဂလား​ဒေ့ရှ်တွင် အ​ခြေချ​နေထိုင်ကာ ဘိုး​ဘေးတို့ တည်ထားခဲ့သည့် ဘုရား​ကျောင်းကန်တို့ မပျက်စီးရ​အောင် ​စောင့်​ရှောက်​နေကြသည်။
ယခုအခါ ဘင်္ဂလား​ဒေ့ရှ်နိုင်ငံတွင် ရခိုင်လူမျိုး​ပေါင်း နှစ်​သောင်း​ကျော် ရှိ​နေပြီး တိုင်းရင်းသားလူမျိုး တစ်မျိုးအဖြစ် အသိအမှတ် ပြုထားသည်။
ထင်ရှား​သော ရဟန်းသံဃာများ အတိဿ ဘဒ္ဒန္တ ​ဇောတိပါလ မဟာ​ထေရ ရာဇဂုရု အဂ္ဂဝံသ မဟာ​ထေရ ဘဒ္ဒန္တ ဦး ပညာ​ဇောတ မဟာ​ထေရ ထင်ရှား​သော ​ရှေး​ဟောင်း ​ကျောင်း​တော်ရာများ ​သောမပူရ မဟာဝိဟာရ (Somapura Mahavihara) ဇဂဒ္ဒလ မဟာဝိဟာရ(Jagaddala Mahavihara) ဟာလုဍ ဝိဟာရ (Halud Vihara) အာဂရာပူရီ ဝိဟာရ (Agrapuri Vihara) ဘာသု ဝိဟာရ (Vasu Vihara) သီတာ​ကောဋ ဝိဟာရ (Sitakot Vihara) ဘီတာဂါဟ် ​ရှေး​ဟောင်းမြို့​တော် (Bhitagarh) ပဏ္ဍိတ ဝိဟာရ (Pandit Vihara) ဝိကြမပူရ ဝိဟာရ (Bikrampur Vihara) သာလဝန် ဝိဟာရ (Shalban Vihara) ထင်ရှား​သော ဗုဒ္ဓဘာသာဆိုင်ရာ​နေရာများ ဗုဒ္ဓဓာတု​စေတီ (ဘန်ဒါဘန် ​ခေါ် ရွာ​တော်မြို့) ရင်ငူ​တော်ဓာတ်ဘုရား (ရာမူး​ခေါ် ပန်းဝါမြို့) အဂ္ဂ​မေဓါ ရခိုင်ဘုန်းကြီး​ကျောင်း (​ကော့ဘဇား ​ခေါ် ဖ​လောင်းချိတ်မြို့) ​အောက်သားဖက်​ ဘုန်းကြီးကျောင်း (ရာမူး​ခေါ် ပန်းဝါမြို့) ကိုးကား http://www.buddhanet.net/e-learning/buddhistworld/bangladesh-txt.htm http://en.banglapedia.org/index.php?title=Rakhain,_The ကဏ္ဍ:ဘင်္ဂလားဒေ့ရှ်နိုင်ငံရှိ ဗုဒ္ဓဘာသာ ကဏ္ဍ:နိုင်ငံအလိုက် ဗုဒ္ဓဘာသာ။
ဘရွတ်ခ်လင်းပြတိုက် - ရှီဘာတ ဇရှင် (ဂျပန်၊ ၁၈၀၇-၁၈၉၁)။
ကံကြမ္မာနတ်ဘုရားခုနှစ်ပါး (၁၈၈၅ ဝန်းကျင်ခန့်က) right|ဘယ်မှညာသို့ : ဟိုတဲ၊ ဂျူရိုဂျင်း၊ ဖုကုရိုကုဂျု၊ ဘီရှာမွန်တန်၊ ဘန်ဇိုင်တန်၊ ဒိုင်ကိုကုတန်၊ အဲဘီဆု ကံကြမ္မာနတ်ဘုရား ခုနစ်ပါး () သည် ဂျပန် နိုင်ငံတွင် ကိုးကွယ်​သော ကံ​ကောင်းမှုနှင့် သက်ဆိုင်သည့် နတ်ဘုရား ခုနစ်ပါး အုပ်စု ဖြစ်သည်။
အဆိုပါ နတ်ဘုရားများသည် ကံကြမ္မာကောင်းများကို ​​ဆောင်ကြဉ်းပေးနိုင်သည်ဟု ဂျပန်များက ယုံကြည်ကြသည်။
၎င်းနတ်ဘုရား ခုနစ်ပါး၏ ပုံ​တော်ကို အိမ်တို့တွင် အမြတ်တနိုးဖြင့် ချိတ်ဆွဲပူ​ဇော်ထားကြသည်။
ကံကြမ္မာနတ်ဘုရား ခုနစ်ပါးဟုဆို​သော်လည်း နတ်ခုနှစ်ပါးစလုံးသည် ဂျပန်နတ်ဘုရားများ မဟုတ်​ပေ။
ဂျပန်နတ်စစ်စစ်ဆို၍ အဲဘီဆု တစ်ပါးသာ ပါသည်။
အများစုမှာ ဟိန္ဒူဘာသာမှ ဆင်းသက်လာ​သော နတ်ဘုရားများ၊ ​တောက် (Tao) ဘာသာမှ နတ်ဝိဇ္ဇာများသာ ဖြစ်ကြသည်။
ကံကြမ္မာနတ်ဘုရား ခုနစ်ပါးကို ပထမဆုံး ဖန်တီးခဲ့သူမှာ ဘုန်း​တော်ကြီး တန်ကိုင် (Tenkai) ဖြစ်သည်။
သူသည် ရှိုဂွန်အမတ် အိအဲမိစု တိုကူဂါဝါနှင့် ​ဆွေး​နွေး၍ နတ်ဘုရား ခုနစ်ပါးကို ​ရွေးထုတ်ကာ ကံကြမ္မာနတ်ဘုရား ခုနစ်ပါးဟု အမည်​ပေးလိုက်သည်။
၎င်း နတ်ဘုရား ခုနစ်ပါးသည် သက်တမ်းကြာရှည်မှု၊ ကံ​ကောင်းမှု၊ လူကြိုက်များမှု၊ ရိုးသားမှု၊ ကြင်နာ သနားမှု၊ ဂုဏ်သိက္ခာ၊ သ​ဘောထားကြီးမှု ဟူ​သော အရည်အ​သွေး ၇မျိုးကို ကိုယ်စားပြုကြသည်။
ကံကြမ္မာနတ်ဘုရား ခုနစ်ပါးသည် နှစ်သစ်ကူး ကာလတိုင်းတွင် ရတနာသင်္ဘောစီး၍ ​ကောင်းကင်မှ ဆင်းကာ လူ့ပြည်ကို ​လေ့လာတတ်သည်ဟု ဆိုကြသည်။
ထို့​ကြောင့် ကံကြမ္မာ နတ်ဘုရား ခုနစ်ပါးကို ရတနာသ​င်္ဘော စီး၍ ငါးဖမ်း​နေဟန်ဖြင့်လည်း ​ရေးဆွဲကြ​လေသည်။
အဲဘီဆု(ဂျပန်ဘာသာ: 恵比寿 Ebisu) ပထမ ကံကြမ္မာ နတ်မင်း အဲဘီဆုသည် တံငါသည် တို့ကို အထူး​စောင်မ​သော နတ်ဖြစ်သည်။
ထို့​ကြောင့် အဲဘီဆုကို တံငါသည်တို့၏ ဝတ်စားဆင်ယင်ပုံ အတိုင်း ဝတ်ဆင်၍ လက်တစ်ဖက်က ငါးမျှားတံ၊ လက်တစ်ဖက်က ငါးကြီး တစ်​ကောင်ကို ကိုင်​ဆောင် ထားဟန် ​ရေးဆွဲကြသည်။
အဲဘီဆုသည် စီးပွား​ရေး ကြွယ်ဝချမ်းသာမှု၊ ​ကောက်ပဲသီးနှံ ​ပေါကြွယ်ဝမှု၊ စားနပ်ရိက္ခာ ​ပေါများမှုတို့ကို ဖြစ်​စေ​သော နတ်ဖြစ်သည်။
ဂျပန်ဒဏ္ဍာရီအရ အဲဘီဆုသည် အီဇာနာဂီ နတ်ဘုရားနှင့် အီဇာနာမီ နတ်ဘုရားမတို့၏ သားဦး ဖြစ်သည်။
သို့​သော် အရိုးများ မပါဘဲ ​မွေးလာခဲ့သဖြင့် မိဘနှစ်ဦးက ​ကျူရိုးဖောင်မှာ တင်၍ ပင်လယ်ထဲ ​မျှောချလိုက်​ကြောင်း ​ရေးသားထားသည်။
ဒိုင်ကိုကုတန်(ဂျပန်ဘာသာ: 大黒天 Daikokuten) ဒုတိယ ကံကြမ္မာ နတ်မင်း ဒိုင်ကိုကုတန်သည် ပု​သေး​သော ခန္ဓာရှိသည်။
သူသည် အမဲ​ရောင် ဦးထုပ်ကို ​ဆောင်းထားပြီးလျှင် သူ၏ မျက်နှာသည် အမြဲ ပြုံးရွှင်​နေသည်။
သူ၏ လက်ထဲတွင် "ဥချီဒဲ နို ကိုဇူချီ" အမည်ရှိ ​ရွှေ​ရောင် ကံကြမ္မာ ​မှော်တင်းပုတ် ကို ကိုင်ထားသည်။
သူ၏ ပခုံး ထက်တွင်လည်း ရတနာအိတ်ကို ထမ်းထားသည်။
ဒိုင်ကိုကုတန် နတ်မင်းအား ဆန်အိတ်များထက်တွင် မတ်တတ်ရပ်နေပုံဖြင့် သရုပ်​ဖော်ကြသည်။
ဒိုင်ကိုကုတန် နတ်မင်းသည် ကုန်သွယ်​ရေး နှင့် ကြွယ်ဝချမ်းသာမှုများကို ကိုယ်စားပြုသည်။
ထို့အပြင် စားဖိုမှူး၊ လယ်သမား၊ ဘဏ်လုပ်ငန်းရှင်များကို ​စောင့်​ရှောက်​သောနတ်၊ ​ကောက်ပဲသီးနှံများ မပျက်စီးရ​အောင် ​စောင့်​သောနတ်၊ မိစ္ဆာများကို နှိမ်နင်း​သော နတ်လည်း ဖြစ်သည်။
အမှန်တွင်မူ ဒိုင်ကိုကုတန်သည် ဂျပန်နတ်စစ်စစ် မဟုတ်​ပေ။
သူ၏ မူရင်းမှာ အိန္ဒိယပြည်မှ ဟိန္ဒူ ဘုရား "မဟာကာလ ​ခေါ် သီဝ (ၐီဝ) နတ်မင်း" ဖြစ်သည်။
၎င်း မဟာကာလဘုရားသည် မဟာယာန ဗုဒ္ဓဘာသာတွင် ​ရောပါသွားပြီး ဗုဒ္ဓဘာသာဆိုင်ရာ ဘုရားတစ်ပါး ဖြစ်လာခဲ့သည်။
ယင်းနတ်မင်းကို ကိုးကွယ်မှု အ​လေ့အထသည် ဗုဒ္ဓဘာသာနှင့် အတူ တရုတ်၊ ကိုရီးယား၊ ဂျပန်သို့တိုင်​အောင် ပျံ့လာခဲ့ခြင်း ဖြစ်သည်။
ဘီရှာမွန်တန် (ဂျပန်ဘာသာ: 毘沙門天 Bishamonten) တတိယ ကံကြမ္မာ နတ်မင်း ဘီရှာမွန်တန်သည် နတ်စစ်သူကြီး ဖြစ်ပြီး စစ်ဝတ်တန်ဆာများဖြင့် ​ရေးဆွဲ​ဖော်ပြကြသည်။
သူ၏ ဘယ်လက်တွင် စေတီ တဆူကို ကိုင်ထားပြီး ညာလက်ဖြင့် လှံတံ တစ်ခုကို ကိုင်​ဆောင်ခါးသည်။
စေတီကို ကိုင်ထားခြင်းမှာ ဗုဒ္ဓ ဘာသာကို ကာကွယ်​စောင့်​ရှောက်သည့် နတ်ဖြစ်​ကြောင်း ​ဖော်ပြသည်။
လှံတံကို ကိုင်ထားခြင်းမှာ မိစ္ဆာနတ်ဆိုးများကို နှိမ်နင်းရန်အတွက် ဖြစ်သည်။
ဘီရှာမွန်တန် နတ်မင်းသည် စစ်ပွဲများနှင့် ဆက်နွှယ်​နေ​သော စစ်နတ်ဘုရား ဖြစ်သည်။
စစ်ပွဲများအတွင်း ကံ​ကောင်းခြင်းများ ရရှိ​စေရန် ​စောင်မ​ပေးသည်။
စစ်နတ်ဘုရား ဘီရှာမွန်တန်သည် စစ်သည်​တော်များ ကို ကာကွယ်​ စောင့်​ရှောက်​ပေးသည်။
ဘီရှာမွန်တန် နတ်မင်းသည်လည်း အိန္ဒိယပြည်ဖြစ် နတ်တစ်ပါး ဖြစ်သည်။
ဟိန္ဒူ ဘာသာနှင့် ဗုဒ္ဓ ဘာသာတွင် ထင်ရှား​သော နတ်ဖြစ်ပြီး "​ဝေဿဝဏ် သို့မဟုတ် ကု​ဝေရ နတ်မင်း" ဟု​ခေါ်သည်။
ဗုဒ္ဓ ဘာသာ ကျမ်းစာများအရ ​လောကကို ​စောင့်​ရှောက်​သော စတု​လောကပါလ နတ်​လေးပါး အဝင် ဖြစ်သည်။
​နောက်အခါ မဟာယာန ဗုဒ္ဓဘာသာနှင့် အတူ ဂျပန်သို့ ​ရောက်လာပြီး ဘီရှာမွန်တန် အမည်ဖြင့် ထင်ရှားလာသည်။
ဘန်ဇိုင်တန် (ဂျပန်ဘာသာ: 弁才天 Benzaiten) စတုတ္တ​မြောက် ကံကြမ္မာ နတ်သမီး ဘန်ဇိုင်တန်သည် ဂျပန်ပြည်တွင် လူသိများ​သော နတ်သမီးဖြစ်ပြီး ဘန်တန် (Benten-弁天) ဟုလည်း ​ခေါ်သည်။
ဘန်ဇိုင်တန် နတ်သမီးသည် ရုပ်ဆင်း​ပြေပြစ်​ ချော​မော၍ ဂုဏ်သိက္ခာရှိ အမျိုးသမီး တစ်​ယောက်၏ အသွင် ရှိသည်။
ဘန်ဇိုင်တန် နတ်သမီးသည် ဂီတကို ကိုယ်စားပြုသည့်အ​နေနှင့်"ဘီဝါ" တူရိယာကို ကိုင်ဆောင်ထားပြီး ​အနားတွင် မြွေဖြူ တစ်​ကောင်က ​ခစား စောင့်​ရှောက်နေသည်။
ဘန်ဇိုင်တန် နတ်သမီးသည် အနုပညာနှင့် ဆက်နွှယ်​နေ​သော နတ်ဖြစ်သည်။
ထို့အပြင် စီးပွား​ရေး ဆိုင်ရာ လာဘ်လာဘ၊ စွမ်းရည်၊ ရုပ်ဆင်းလှပမှု၊ ဂီတ တို့ကိုလည်း ကိုယ်စားပြုသည်။
အနုပညာသည်များ၊ စာ​ရေးဆရာများ၊ က​ချေသည်များ၊ ​ဂေးရှားမယ် စသည့် အနုပညာနှင့် ပတ်သက်​နေသူများကို အထူး​စောင်မသည်။
ဘန်ဇိုင်တန် နတ်သမီး၏ မူရင်းဇစ်မြစ်မှာ အိန္ဒိယမှ ဖြစ်ပြီး အနုပညာ နတ်သမီး သူရဿတီ (သက္ကတ - သရသွတီ) ဟု လူသိများသည်။
၎င်းသူရဿတီ နတ်သမီးသည် မဟာယာန ဗုဒ္ဓဘာသာနှင့်အတူ ​ရောပါသွားပြီး တရုတ်၊ ကိုရီးယားမှသည် ဂျပန်အထိ ပြန့်နှံ့သွားခဲ့သည်။
ဂျူရိုဂျင်း (ဂျပန်ဘာသာ: 寿老人 Juroujin) ပဉ္စမ​မြောက် ကံကြမ္မာ နတ်မင်း ဂျူရိုဂျင်းသည် တရုတ်ပြည်မှ နတ်ဝိဇ္ဇာ တစ်ပါး ဖြစ်၍ သမိုင်းထဲတွင် အမှန်တကယ် ရှိခဲ့​သော သူဟုလည်း ဆိုကြသည်။
သူသည် ​တောက် (Tao) ဘာသာမှ ​နန်ကျီ လောက်ရန် နတ် ဝင်စားသူ ဟုလည်း ယူဆကြသည်။
ဂျူရိုဂျင်းသည် အသက်ရှည်မှု ကို ကိုယ်စားပြု​သော နတ်ဖြစ်သဖြင့် သက်ကြီးရွယ်အို တစ်​ယောက်၏ အသွင်ဖြင့် ​ရေးဆွဲကြသည်။
သူသည် အရပ် ၁.၈၂ မီတာမျှ ရှိပြီးလျှင် ရှည်လျား​သော ဦး​ခေါင်းနှင့် ရှည်လျား​သော မုတ်ဆိတ်ဖြူ ရှိသည်။
သူ၏ လက်ထဲတွင် ​တောင်​ဝှေးနှင့် စာလိပ်တခု ရှိ​နေပြီး ယင်းစာလိပ်ထဲတွင် ကမ္ဘာတခုလုံးမှ သက်ရှိများ၏ သက်တမ်းကို ​ရေးထားလျက် ရှိ​နေသည်။
သူ၏ အနားတွင် အသက်ရှည်ခြင်း၏ သင်္ကေတ အဖြစ် သမင် တစ်​ကောင် အမြဲပါသည်။
ရံဖန်ရံခါ ကြိုးကြာ နှင့် လိပ်များကိုပါ ထည့်သွင်း​ရေးဆွဲကြ​လေသည်။
ဟိုတဲ (ဂျပန်ဘာသာ: 布袋 Hotei) ဆဋ္ဌမမြောက် ကံကြမ္မာနတ်မင်း ဟိုတဲသည် ထင်ရှား​ကျော်​စောမှုကို ကိုယ်စားပြုပြီး က​လေးများကို ​စောင့်​ရှောက်သူလည်း ဖြစ်သည်။
ဟိုတဲသည် အမှန်တွင် ဈာန်ဗုဒ္ဓဘာသာ ဘုန်းကြီး ဖြစ်သည်။
သူသည် ဝဖြိုး​သော ခန္ဓာ ရှိပြီး သူ၏ မျက်နှာမှာ အမြဲ ပြုံးရွှင်​နေသည်။
ဟိုထဲ၏ ခန္ဓာသည် ဝလွန်းသဖြင့် အဝတ် သင်္ကန်းများသည် သူ၏ ဗိုက်ကို မဖုံးနိုင်ဘဲ ရှိသည်။
သူ၏ ပခုံးတွင် အိတ်ကြီး တစ်ခုကို လွယ်ထားပြီး ယင်းအိတ်ထဲတွင် ကံ​ကောင်းခြင်း လက်​ဆောင်များ ထည့်ထားသည်ဟု ဆိုသည်။
သူ့ကို ယုံကြည် ကိုးကွယ်သူများကို ယင်းလက်​ဆောင်များ ​ပေးတတ်​လေသည်။
ဟိုတဲ၏ မူလဇစ်မြစ်မှာ တရုတ်ပြည်မှ ဖြစ်ပြီး "ပုတိုက်" ဟူ​သော အမည်ဖြင့် ထင်ရှားသည်။
ပုတိုက် သည် သမိုင်းထဲတွင် အမှန်တကယ် ရှိခဲ့​သော ပုဂ္ဂိုလ် ဖြစ်သည်။
သူ၏ အမည်ရင်းမှာ ခိုက်ရှီ ဖြစ်၍ ​အေဒီ ၁၀ရာစု ဝန်းကျင်က တရုတ်ပြည်မှာ ​နေခဲ့သည်။
ပုတိုက် ဘုန်းကြီးသည် ပုဂ္ဂိုလ်ထူး ပုဂ္ဂိုလ်ဆန်း ဖြစ်၏။
အဝတ်များ ထည့်ထား​သော အိတ်ကြီး တစ်လုံးကို လွယ်၍ ခြေဦးတည့်ရာသို့ ​လျှောက်၍ သွားနေတတ်သည်။
ကြုံသည့်​နေရာတွင် ကြုံသလို အိပ်သည်။
သို့​သော် ပုတိုက်သည် တန်ခိုးရှိ​သော ပုဂ္ဂိုလ်ဖြစ်​လေရာ ချမ်း​အေးသော ​ဆောင်းရာသီ တွင်ပင် နှင်းကိုက်ခြင်း ​ဝေဒနာများ မဖြစ်ခဲ့​ပေ။
သူသည် က​လေးချစ်တတ်သူလည်း ဖြစ်သဖြင့် သွား​လေရာရာတွင် က​လေးများနှင့် ရယ်ရယ်​မော​မော ​ပျော်​ပျော်ပါးပါး ​နေတတ်သည်။
ထို့အပြင် ပုဂ္ဂိုလ်ထူး ပုဂ္ဂိုလ်ဆန်း ပုတိုက်သည် လူအများ၏ ကံကြမ္မာ များကို ကြိုတင်​ဟော​ပြောခဲ့​လေသည်။
ရာသီဥတု အခြေအ​နေတို့ကိုလည်း ​ဟော​ပြောနိုင်ခဲ့သည်။
ပုတိုက်သည် ​အေဒီ ၉၁၆တွင် ပျံလွန်ပြီး မပျံလွန်ခင် သူသည် လူ့ပြည်သို့ ​ခေတ္တ ဝင်စားလာ​သော အရိ​မေတ္တယျ (သက္ကတ - မဲ​တြေယ) ဘုရား​လောင်း ဖြစ်​ကြောင်း စာချန်ထားရစ်ခဲ့သည်။
ထို့​ကြောင့် လူအများက ပုတိုက်ကို ပုဂ္ဂိုလ်ထူး ပုဂ္ဂိုလ်မြတ် အဖြစ် ကိုးကွယ် ပူ​ဇော်လာကြသည်။
ဖုကုရိုကုဂျု (ဂျပန်ဘာသာ: 福禄寿 Fukurokuju) ​နောက်ဆုံး ကံကြမ္မာနတ်မင်းမှာ ဖုကုရိုကုဂျု ဖြစ်ပြီး အသိပညာ၊ ကံကြမ္မာ၊ အသက်ရှည်ခြင်း၊ ဓနဥစ္စာ၊ ​ပျော်ရွှင်မှုတို့ကို ကိုယ်စားပြုသည်။
သူ၏ နာမည် ကိုပင် ခွဲခြမ်းစိတ်ဖြာပါက (ဖုကု-​ပျော်ရွှင်ခြင်း) (ရိုကု-ကြွယ်ဝခြင်း) (ဂျု-အသက်ရှည်ခြင်း) ဟူသည့် အဓိပ္ပာယ် ၃မျိုး ထွက်​လေသည်။
ဖုကုရိုကုဂျု နတ်ဝိဇ္ဇာသည် စစ်တုရင် ထိုးခြင်းကို နှစ်သက်ပြီး စစ်တုရင် သမားတို့ကို ​စောင်မသူလည်း ဖြစ်သည်။
ဖုကုရိုကုဂျုသည် ဂျပန်နတ်စစ်စစ် မဟုတ်ပဲ တရုတ်ပြည်ဖြစ် နတ်တစ်ပါး ဖြစ်သည်။
သူသည် နတ်မဖြစ်ခင် လူဘဝက တရုတ်ပြည် စုန့်မင်းဆက်​ခေတ်တွင် ရ​သေ့ ဖြစ်ခဲ့ဖူးသည်ဟု ဆိုသည်။
​တောက် ဘာသာမှ ရွှမ်းဝူ နတ်ဘုရား ဝင်စားသူ ဟုလည်း ဆိုကြပြန်သည်။
ထို့အပြင် ဖုကုရိုကုဂျုသည် အစာ မစားဘဲ ​နေနိုင်ခြင်း၊ ​သေသူကိုပင် အသက်ပြန်ရှင်​စေနိုင်ခြင်း စသည့် တန်ခိုးသိဒ္ဓိများ ရှိ​လေသည်။
ဖုကုရိုကုဂျု သည် ကြီးမား​သော ဦး​ခေါင်း၊ ​ပြောင်​သော နဖူး၊ ရှည်​သော နှုတ်ခမ်း​မွှေး ရှိပြီး လက် တစ်ဖက်တွင် စာလိပ်၊ ​နောက်တစ်ဖက်တွင် ကြိုးကြာငှက်ကို ကိုင်ထားသည်။
ရံဖန်ရံခါ အသက် ရှည်ခြင်းကို ကိုယ်စားပြုသည့် သမင်၊လိပ် စ​သော သတ္တဝါများကိုပါ ထည့်သွင်း​ရေးဆွဲကြသည်။
ကီချီဂျိုတန်(ဂျပန်ဘာသာ:吉祥天 Kichijōten) ကံကြမ္မာ နတ်ဘုရား ခုနစ်ပါးကို ​ဖော်ပြရာ၌ တခါ တရံတွင် ဖုကုရိုကုဂျုကို ပယ်၍ သူ၏ ​နေရာတွင် ကီချီဂျိုတန် နတ်သမီးဖြင့် အစားထိုး ​ဖော်ပြကြသည်။
ကီချီဂျိုတန် နတ်သမီးသည် အလှတရား၊ ​ပျော်ရွှင်မှု၊ မျိုးဆက် ပွားများမှုတို့ကို ကိုယ်စားပြုသည်။
ကီချီဂျိုတန် နတ်သမီး၏ လက်ထဲတွင် စိတ်အလိုကို ပြည့်​စေ​သော နျိုအိဟိုဂျု (စိန္တာမဏိ) ရတနာကို ကိုင်​ဆောင်ထားသည်။
ကီချီဂျိုတန် နတ်သမီး၏ မူလဇစ်မြစ်မှာ အိန္ဒိယ နိုင်ငံမှ လက်ရှမိ (သက္ကတ-လက္ၑမီ) မယ်တော် ဖြစ်သည်။
​နောင်အခါ မဟာယာန ဗုဒ္ဓဘာသာဖြင့် ​ရောပါသွားပြီး တရုတ်၊ ကိုရီးယား၊ ဂျပန် ပြည်အထိ ​ရောက်သွားသည်။
မဟာယာန ဗုဒ္ဓဘာသာ ကျမ်းစာများတွင် သီရိမဟာ​ဒေဝီ(သက္ကတ-ၐြီမဟာဒေဝီ)ဟုလည်း ​ရေးသားသည်။
ကိုးကား https://www.ancient.eu/Shichifukujin/ https://traditionalkyoto.com/culture/figures/the-seven-lucky-gods/ Category:ဂျပန်လူမျိုး နတ်များ။
ဆုထက် သည် သရုပ်ဆောင် ၊မော်ဒယ် နှင့် ဂိမ်း streamerတစ်ဦးဖြစ်သည်။
၂၀၁၉တွင် ထုတ်လွှင့်သော အဆောင် ရုပ်သံဇာတ်လမ်းတွဲဖြင့် သူမအား လူသိများသည်။
အစောပိုင်းဘဝ နှင့် ပညာရေး ဆုထက်ကို စက်တင်ဘာ ၅၊ ၁၉၉၄တွင် ရန်ကုန်၌ မွေးဖွားခဲ့သည်။
သူမတွင် အစ်ကိုတစ်ယောက်ရှိသည်။
အထက ၁ ဒဂုံမှ အထက်တန်းအောင်မြင်ခဲ့ပြီး နိုင်ငံခြားဘာသာတက္ကသိုလ် (ရန်ကုန်)တွင် အင်္ဂလိပ်ဘာသာရပ်ကို သင်ကြားခဲ့ကာ ၂၀၁၅ခုနှစ်တွင် ဘီအေဘွဲ့ ရရှိခဲ့သည်။
သရုပ်ဆောင် အလုပ်အကိုင် ဆုထက်သည် Miss Myanmar International 2017တွင် ပါဝင်ယှဉ်ပြိုင်ခဲ့ပြီး နောက်ဆုံးဇကာတင် ၁၀ယောက်တွင် ပါဝင်ခဲ့သည်။
မော်ဒယ်အဖြစ် ကြိုးစားအားထုတ်မှုများကို ရုပ်ရှင်ထုတ်လုပ်ရေးလုပ်ငန်းများမှ သတိပြုမိပြီး မကြာမီတွင် သရုပ်ဆောင်ရန် ကမ်းလှမ်းမှုများ ရရှိခဲ့သည်။
သူမ ပထမဆုံး သရုပ်ဆောင်ခဲ့သည့် ဇာတ်ကားမှာ ၂၀၁၇တွင် ထုတ်လွှင့်ခဲ့သော အိမ်ထောင် ဇာတ်ကားဖြစ်သည်။
၂၀၁၈တွင် သည်းထိတ်ရင်ဖို ရုပ်သံဇာတ်လမ်းတွဲ ဖြစ်သော အဆောင် တွင် ပါဝင်သရုပ်ဆောင်ခဲ့သည်။
၎င်းရုပ်သံဇာတ်လမ်းတွဲကို ဇွန် ၁၊ ၂၀၁၉ခုနှစ်တွင် ထုတ်လွှင့်ပြသခဲ့ပြီး ပြည်တွင်းတွင် အောင်မြင်မှုရရှိကာ သူမအားလည်း လူသိများလာခဲ့သည်။
Fortune TV Groupမှ စစ်တမ်းများ ကောက်ခဲ့ပြီး ပရိသတ်များ၏ တောင်းဆိုချက်အရ အဆောင် ဇာတ်လမ်းတွဲ အတွဲ (၂)ကို ဆက်လက်ရိုက်ကူးရန် ဆုံးဖြတ်ခဲ့သည်။
ထို့ကြောင့် သူမသည် အဆောင် ဇာတ်လမ်းတွဲ အတွဲ (၂)တွင် ဆက်လက်သရုပ်ဆောင်ခဲ့ကာ ထိုရုပ်သံဇာတ်လမ်းတွဲကို ဇန်နဝါရီ ၁၁၊ ၂၀၂၀တွင် ထုတ်လွှင့်ခဲ့သည်။
"မျက်ရည်အတု မသုံးချင်လို့ ရှိသမျှခံစားချက်တွေစုပြီး ညှစ်ထုတ်ခဲ့ရတယ်ဆိုတဲ့ ဆုထက်". Myanmarload (in Burmese). 8 January 2020.နှင်းစုမွန် (September 15, 2019). "အဆောင်(အိပ်မက်နိဒါန်း) အတွဲ-၂ ရုပ်သံဇာတ်လမ်းတွဲ ကန်တော့ပွဲပေး အခမ်းအနားပြုလုပ်". The Standard Time Daily.၂၀၁၉တွင် ဥတုမှားတဲ့ဆောင်း ရုပ်ရှင်ဇာတ်ကားကြီးတွင် ငြိမ်းသော်၊ နန်းဆုဦး၊ ခင်ဇာခြည်ကျော်တို့နှင့် တွဲဖက်၍ အဓိကသရုပ်ဆောင်အဖြစ် ပါဝင်သရုပ်ဆောင်ခဲ့သည်။
2018 Star Awardsပွဲတွင်လည်း သူမကို Star Fairyအဖြစ် ရွေးချယ်ခြင်းခံခဲ့ရသည်။
၂၀၂၀တွင် Yangon In Love ရုပ်ရှင်၌ အဓိကနေရာမှ ပါဝင်သရုပ်ဆောင်ခဲ့သည်။
Streaming လုပ်ငန်း ၂၀၁၉ခုနှစ် ဇန်နဝါရီလတွင် Streamingစတင်ပြုလုပ်ခဲ့ပြီး မြန်မာနိုင်ငံတွင် CS: GO နှင့် အခြားအွန်လိုင်းဂိမ်းများကိုဆော့သော ပထမဆုံးအမျိုးသမီး Streamerများတွင် တစ်ဦးအပါအဝင်ဖြစ်သည်။
ထိုနှစ်ကုန်တွင် ရေပန်းအစားဆုံး ပြည်တွင်း ဂိမ်းstreamerများတွင် ပါဝင်လာခဲ့သည်။
၂၀၁၉တွင် စင်္ကာပူနိုင်ငံအခြေစိုက် Impunity Esportsအဖွဲ့မှ သူမကို Brand Ambassadorအဖြစ်ခန့်အပ်ခဲ့သည်။
Gaming Noodle. "Impunity Esports Announced Myanmar Female Streamer As Brand-Ambassador". Gaming Noodle. Retrieved February 7, 2020. ရိုက်ခဲ့သော ဇာတ်ကားများ ရုပ်ရှင်ဇာတ်ကားများ အိမ်ထောင်(၂၀၁၇) ဥတုမှားတဲ့ဆောင်း(၂၀၂၀) Yangon In Love ရုပ်သံဇာတ်လမ်းတွဲများ +ရိုက်ကူးခဲ့သော ခုနှစ်ဇာတ်လမ်းတွဲ အမည်ထုတ်လွှင့်ပြသခဲ့သော ရုပ်သံလိုင်းမှတ်ချက်၂၀၁၉အဆောင်Fortune TV၂၀၂၀အဆောင်အိပ်မက်နိဒါန်းFortune TV2021The Fifth QuestionFortune TV2021Active NowLalakyi2022Colorful DreamsCanal +၂၀၂၂အခြားတစ်ဘက်Channel K ကိုးကား။
ပိုလီယိုရောဂါသည် ပိုလီယိုဗိုင်းရပ်စ်ကြောင့် ဖြစ်ပွားသော ကူးစက်ရောဂါတစ်မျိုးဖြစ်သည်။
၀.၅ ရာခိုင်နှုန်းခန့်ရှိသော ရောဂါသည်များတွင် ကြွက်သားအားနည်းခြင်းကြောင့် မလှုပ်ရှားနိုင်သည့် လက္ခဏာများဖြစ်ပေါ်သည်။
ပင်လယ်၊ မြစ်၊ ချောင်းတို့၌ ရွက်လှေ၊ ရွက်သ​င်္ဘောတို့ဖြင့် ခရီးသွားလာသူများသည် လေအဆင်အပြင် လေတိုက်ပုံကို ကြည့်၍ ရွက်တိုက်သွားလာရသကဲ့သို့ အခြေအနေကို ကြည့်ကာ ပြုမူလုပ်ကိုင်သည်။
"လေဆင်ပုံကြည့်ပြီး ရွက်တိုက် ရမယ်ဆိုတဲ့စကားလို လျှောက်လွှာများ ဘယ်လိုရေးသော်လည်း အကဲကလေးခတ်ပြီး အလုပ်ခန့်တာပေါ့" Category:မြန်မာစကားပုံများ။
မြန်မာနိုင်ငံဆေးသုတေသနဦးစီးဌာနသည် ကျန်းမာရေးနှင့် အားကစား ဝန်ကြီးဌာန လက်အောက်ရှိ ဦးစီးဌာနတစ်ခု ဖြစ်သည်။
ဆေးသုတေသနဦးစီးဌာနကို ၁၉၆၃ ခုနှစ်တွင် စတင်တည်ထောင်ခဲ့သည်။
ကိုးကား ပြင်ပလင့်ခ်များ ကဏ္ဍ:မြန်မာနိုင်ငံရှိ အစိုးရအဖွဲ့အစည်းများ။
အမှတ် (၁) ပြည်ထောင်စု အဝေးပြေးလမ်းမကြီ (; NH1) သည် မြန်မာနိုင်ငံ၏ အဓိက တောင်-မြောက် လမ်းမကြီးတစ်ခုဖြစ်ပြီး မြန်မာနိုင်ငံအလယ်ပိုင်းတလျောက် ဆက်သွယ်ထားသည်။
ရန်ကုန်မြို့နှင့် မန္တလေးမြို့တို့ကို ဆက်သွယ်သည့် ပထမဦးဆုံး ပြည်ထောင်စုလမ်းမကြီးဖြစ်သည်။
ခန့် ရှည်လျားသည်။
ရန်ကုန်မှ မိတ္ထီလာအရောက်တွင် အရှေ့ဘက်သို့ အမှတ် (၄) ပြည်ထောင်စု အဝေးပြေးလမ်းမကြီးနှင့် ဆက်သွယ်လျက်ရှိပြီး မြောက်ဘက်တွင် မန္တလေးမြို့အထိ ဆက်သွယ်ထားသည်။
အမှတ်(၁) နိုင်ငံတကာ အဝေးပြေးလမ်းမကြီး AH 1 ၏ အစိတ်အပိုင်းဖြစ်သည့် မိတ္ထီလာ-နေပြည်တော်-ညောင်လေးပင်-ဘုရားကြီး လမ်းပိုင်း ၏ အစိတ်အပိုင်းလည်းဖြစ်သည့်အတွက် နိုင်ငံတကာအရည်အသွေးမှီအောင် လေးလမ်းသွားနိုင်လွန်ကတ္တရာ လမ်းမကြီး အဖြစ်အကောင်အတည်ဖော်နေပြီဖြစ်သည်။
ရန်ကုန်မြို့၊ ပဲခူးမြို့၊ ညောင်လေးပင်မြို့၊ ဖြူးမြို့၊ တောင်ငူမြို့၊ ပျဉ်းမနားမြို့၊ တပ်ကုန်းမြို့၊ ရမည်းသင်းမြို့၊ ပျော်ဘွယ်မြို့၊ မိတ္ထီလာမြို့၊ ကျောက်ဆည်မြို့ စသည့် မြို့ကြီးများအပါအဝင် မြို့ငယ်ပေါင်း ၅၀ ကျော်ကို ဖြတ်သန်းဖောက်လုပ်ထားသည်။
လမ်းမကြီး၏ အစမှာ ရန်ကုန်မြို့၊ လှည်းကူးမြို့နယ်၊ အမှတ်(၃) လမ်းဆုံမှစ၍ ၀ မိုင် စတင်၍ မန္တလေးမြို့ ၆၂ လမ်းဆုံတွင် မိုင် ၄၁၅ အဆုံးဖြစ်သည်။
မန္တလေးတွင် လမ်းမကြီး အဆုံးသတ်ပြီးနောက် အမှတ် (၃) ပြည်ထောင်စု အဝေးပြေးလမ်းမကြီးနှင့် တွင် ဆက်သွယ်ထားသည်။
ရန်ကုန်-မန္တလေး အမြန်လမ်းမကြီး ဖောက်လုပ်ပြီးနောက်ပိုင်းတွင် အမှတ်(၁) ပြည်ထောင်စု အဝေးပြေးလမ်းမကြီးပေါ်တွင် ယာဉ် ကျပ်တည်းမှု အနည်းငယ် ကျဆင်းခဲ့သည်။
ယာဉ်ကြောကျပ်တည်းမှုအများဆုံးမြို့ကြီးများမှာ ပဲခူးမြို့၊ ညောင်လေးပင်မြို့၊ တောင်ငူမြို့၊ မိတ္ထီလာမြို့ဖြစ်ကြသည်။
ကိုးကားချက် Category:မြန်မာနိုင်ငံ၏ သယ်ယူပို့ဆောင်ရေး Category:မြန်မာနိုင်ငံရှိ လမ်းမကြီးများ။
ဗြဟ္မဇာလသုတ် နိဒါန်းပိုင်းတွင် မြတ်စွာဘုရားသည် သူ၏ တပည့် ရဟန်းသံဃာများနှင့်အတူ ရာဇဂြိုဟ်(ပြည်)နှင့် နာဠန္ဒာ (မြို့) အကြား၌ ခရီးရှည်ကြွနေစဉ်၊ သုပ္ပိယပရိဗိုဇ်နှင့် သူ၏တပည့်ဖြစ်သော ဗြဟ္မဒတ်လုလင်တို့သည်လည်း ခရီးလမ်းတူနေကြသဖြင့် မြတ်စွာဘုရားနှင့် ရဟန်းသံဃာများ၏ နောက်မှ အစဉ်လိုက်ကုန်၏။
ထိုခရီးစဉ်အတွင်း သုပ္ပိယပရိဗိုဇ်သည် ဘုရား တရား သံဃာ၏ အပြစ်ကို များစွာပြောပြီး၊ ဗြဟ္မဒတ်လုလင်မှာကား ဘုရား တရား သံဃာ၏ ဂုဏ်ကို များစွာပြော၏။
ဤသို့ဆရာတပည့်နှစ်ဦး တိုက်ရိုက်ဆန့်ကျင်သော စကားကိုပြောဆိုမှုကို ရဟန်းသံဃာများအချင်းချင်း စုဝေးပြောဆိုနေသည်ကို မြတ်စွာဘုရားကတွေ့သဖြင့်၊ ဘုရား တရား သံဃာတို့အား အပြစ်ပြောခြင်းအပေါ် စိတ်နှလုံးမသာကြလျှင် ကိုယ့်ကိုယ်ကိုယ်ပင် အန္တရာယ် ဖြစ်စေပြီး၊ သူတစ်ပါးတို့၏ စကားကောင်းဆိုးကိုလည်း မခွဲနိုင်၊ ထိုကြောင့် မဟုတ်သည်ကို မဟုတ်သည့်အတိုင်းဖြေရှင်းရန် ထိုရဟန်းတို့အား ဟောကြားသည်။
ထို့အတူ ဘုရား တရား သံဃာတို့၏ ဂုဏ်ကိုပြောခြင်းအပေါ်လည်း စိတ်တက်ကြွခြင်းဖြင့် ကိုယ့်ကိုယ်ကိုယ် အန္တရာယ် မဖြစ်စေသင့်၊ ဟုတ်မှန်သည်ကို ဟုတ်မှန်သည့်အတိုင်း ဝန်ခံလိုက်ရန်သာ ထိုရဟန်းတို့အား ဟောကြားသည်။
ဗြဟ္မဇာလသုတ် ပရိဗ္ဗာဇကကထာနှင့် မြန်မာပြန် (နိဒါန်း) စဉ် ပါဠိ မြန်မာပြန်၁။
ဧဝံ မေ သုတံ၊ ဧကံ သမယံ ဘဂဝါ အန္တရာ စ ရာဇဂဟံ အန္တရာ စ နာဠန္ဒံ အဒ္ဓါနမဂ္ဂပ္ပဋိပန္နော ဟောတိ မဟတာ ဘိက္ခုသင်္ဃေန သဒ္ဓိံ ပဉ္စမတ္တေဟိ ဘိက္ခုသတေဟိ။
သုပ္ပိယောပိ ခေါ ပရိဗ္ဗာဇကော အန္တရာ စ ရာဇဂဟံ အန္တရာ စ နာဠန္ဒံ အဒ္ဓါနမဂ္ဂပ္ပဋိပန္နော ဟောတိ သဒ္ဓိံ အန္တေဝါသိနာ ဗြဟ္မဒတ္တေန မာဏဝေန၊ တတြ သုဒံ သုပ္ပိယော ပရိဗ္ဗာဇကော အနေကပရိယာယေန ဗုဒ္ဓဿ အဝဏ္ဏံ ဘာသတိ၊ ဓမ္မဿ အဝဏ္ဏံ ဘာသတိ၊ သံဃဿ အဝဏ္ဏံ ဘာသတိ၊ သုပ္ပိယဿ ပန ပရိဗ္ဗာဇကဿ အန္တေဝါသီ ဗြဟ္မဒတ္တော မာဏဝေါ အနေကပရိယာယေန ဗုဒ္ဓဿ ဝဏ္ဏံ ဘာသတိ၊ ဓမ္မဿ ဝဏ္ဏံ ဘာသတိ၊ သံဃဿ ဝဏ္ဏံ ဘာသတိ။
ဣတိဟ တေ ဥဘော အာစရိယန္တေဝါသီ အညမညဿ ဥဇုဝိပစ္စနီကဝါဒါ ဘဂဝန္တံ ပိဋ္ဌိတော ပိဋ္ဌိတော အနုဗန္ဓာ ဟောန္တိ ဘိက္ခုသံဃဉ္စ။
အကျွန်ုပ်သည် ဤသို့ ကြားနာခဲ့ရသည် - အခါတစ်ပါး၌ မြတ်စွာဘုရားသည် များစွာသော ငါးရာခန့်မျှသော ရဟန်းသံဃာနှင့်အတူ ရာဇဂြိုဟ် (ပြည်) နှင့် နာဠန္ဒာ (မြို့) အကြား၌ ခရီးရှည်ကြွတော်မူ၏၊ သုပ္ပိယပရိဗိုဇ်သည်လည်း တပည့်ဖြစ်သော ဗြဟ္မဒတ်လုလင် နှင့်အတူ ရာဇဂြိုဟ် (ပြည်) နှင့် နာဠန္ဒာ (မြို့) အကြား၌ပင် ခရီးရှည်သွား၏။
ထို (ခရီး) ၌ သုပ္ပိယပရိဗိုဇ်သည် ဘုရား တရား သံဃာ၏ အပြစ်ကို များစွာသော အကြောင်းဖြင့် ပြော၏၊ သုပ္ပိယပရိဗိုဇ်၏ တပည့်ဖြစ်သော ဗြဟ္မဒတ်လုလင်သည်ကား ဘုရား တရား သံဃာ၏ ဂုဏ်ကို များစွာသော အကြောင်းဖြင့် ပြော၏၊ ဤသို့လျှင် ထိုဆရာတပည့်နှစ်ဦးတို့သည် အချင်းချင်း တိုက်ရိုက်ဆန့်ကျင်သော စကားကို ပြောလျက် မြတ်စွာဘုရားနှင့် ရဟန်းသံဃာ၏ နောက်မှ နောက်မှ အစဉ်လိုက်ကုန်၏။
အထ ခေါ ဘဂဝါ အမ္ဗလဋ္ဌိကာယံ ရာဇာဂါရကေ ဧကရတ္တိဝါသံ ဥပဂစ္ဆိ သဒ္ဓိံ ဘိက္ခုသံဃေန၊ သုပ္ပိယောပိ ခေါ ပရိဗ္ဗာဇကော အမ္ဗလဋ္ဌိကာယံ ရာဇာဂါရကေ ဧကရတ္တိဝါသံ ဥပဂစ္ဆိ သဒ္ဓိံ အန္တေဝါသိနာ ဗြဟ္မဒတ္တေန မာဏဝေန။
တတြပိ သုဒံ သုပ္ပိယော ပရိဗ္ဗာဇကော အနေကပရိယာယေန ဗုဒ္ဓဿ အဝဏ္ဏံ ဘာသတိ၊ ဓမ္မဿ အဝဏ္ဏံ ဘာသတိ၊ သံဃဿ အဝဏ္ဏံ ဘာသတိ၊ သုပ္ပိယဿ ပန ပရိဗ္ဗာဇကဿ အန္တေဝါသီ ဗြဟ္မဒတ္တော မာဏဝေါ အနေကပရိယာယေန ဗုဒ္ဓဿ ဝဏ္ဏံ ဘာသတိ၊ ဓမ္မဿ ဝဏ္ဏံ ဘာသတိ၊ သံဃဿ ဝဏ္ဏံ ဘာသတိ၊ ဣတိဟ တေ ဥဘော အာစရိယန္တေဝါသီ အညမညဿ ဥဇုဝိပစ္စနီကဝါဒါ ဝိဟရန္တိ။
ထိုအခါ မြတ်စွာဘုရားသည် ရဟန်းသံဃာနှင့်အတူ အမ္ဗလဋ္ဌိကာ (ဥယျာဉ်) မင်းကွန်း ၌ တစ်ညဉ့်တည်းခိုရန် ချဉ်းကပ်တော်မူ၏၊ သုပ္ပိယပရိဗိုဇ်သည်လည်း တပည့်ဖြစ်သော ဗြဟ္မဒတ်လုလင်နှင့်အတူ အမ္ဗလဋ္ဌိကာ (ဥယျာဉ်) မင်းကွန်း ၌ပင် တစ်ညဉ့်တည်းခိုရန် ချဉ်းကပ်၏၊ ထိုအမ္ဗလဋ္ဌိကာ (ဥယျာဉ်) ၌လည်း သုပ္ပိယပရိဗိုဇ်သည် ဘုရား တရား သံဃာ ၏အပြစ်ကို များစွာသောအကြောင်းဖြင့် ပြော၏၊ သုပ္ပိယပရိဗိုဇ်၏ တပည့်ဖြစ်သော ဗြဟ္မဒတ်လုလင်သည်ကား ဘုရား တရား သံဃာ၏ ဂုဏ်ကို များစွာသောအကြောင်းဖြင့် ပြော၏၊ ဤသို့လျှင် ထိုဆရာတပည့် နှစ်ဦးတို့သည် အချင်းချင်း တိုက်ရိုက်ဆန့်ကျင်သောစကားကို ပြောလျက် နေကုန်၏။
အထ ခေါ သမ္ဗဟုလာနံ ဘိက္ခူနံ ရတ္တိယာ ပစ္စူသသမယံ ပစ္စုဋ္ဌိတာနံ မဏ္ဍလမာဠေ သန္နိသိန္နာနံ သန္နိပတိတာနံ အယံ သံခိယဓမ္မော ဥဒပါဒိ – "အစ္ဆရိယံ၊ အာဝုသော၊ အဗ္ဘုတံ၊ အာဝုသော၊ ယာဝဉ္စိဒံ တေန ဘဂဝတာ ဇာနတာ ပဿတာ အရဟတာ သမ္မာသမ္ဗုဒ္ဓေန သတ္တာနံ နာနာဓိမုတ္တိကတာ သုပ္ပဋိဝိဒိတာ။
အယဟိ သုပ္ပိယော ပရိဗ္ဗာဇကော အနေကပရိယာယေန ဗုဒ္ဓဿ အဝဏ္ဏံ ဘာသတိ၊ ဓမ္မဿ အဝဏ္ဏံ ဘာသတိ၊ သံဃဿ အဝဏ္ဏံ ဘာသတိ၊ သုပ္ပိယဿ ပန ပရိဗ္ဗာဇကဿ အန္တေဝါသီ ဗြဟ္မဒတ္တော မာဏဝေါ အနေကပရိယာယေန ဗုဒ္ဓဿ ဝဏ္ဏံ ဘာသတိ၊ ဓမ္မဿ ဝဏ္ဏံ ဘာသတိ၊ သံဃဿ ဝဏ္ဏံ ဘာသတိ၊ ဣတိဟမေ ဥဘော အာစရိယန္တေဝါသီ အညမညဿ ဥဇုဝိပစ္စနီကဝါဒါ ဘဂဝန္တံ ပိဋ္ဌိတော ပိဋ္ဌိတော အနုဗန္ဓာ ဟောန္တိ ဘိက္ခုသံဃဉ္စာ"တိ။
ထိုအခါ ညဉ့်၏ (အဆုံး) မိုးသောက်ချိန်၌ (အိပ်ရာမှ) ထကြ၍ တန်ဆောင်းဝန်း၌ များစွာသော ရဟန်းတို့ စုဝေးထိုင်နေကြရာတွင် ဤစကားဖြစ်ပေါ်၏ - "အံ့ဖွယ်ရှိပါပေစွ ငါ့သျှင်တို့၊ မဖြစ်ဖူးမြဲ ဖြစ်ပါပေစွ ငါ့သျှင်တို့၊ သိတော်မူသော မြင်တော်မူသော ပူဇော်အထူးကို ခံတော်မူထိုက်သော (အလုံးစုံသောတရားတို့ကို) ကိုယ်တိုင်မှန်စွာ သိတော်မူသော မြတ်စွာဘုရားသည် သတ္တဝါတို့၏ အထူးထူးသော အလိုဆန္ဒကို (အတိုင်းမသိ) ကောင်းစွာ ထိုးထွင်းသိတော်မူပါပေ၏၊ ဤသုပ္ပိယပရိဗိုဇ်သည် ဘုရား တရား သံဃာ၏အပြစ်ကို များစွာသောအကြောင်း ဖြင့် ပြော၏၊ သုပ္ပိယပရိဗိုဇ်၏ တပည့်ဖြစ်သော ဗြဟ္မဒတ်လုလင်သည်ကား ဘုရား တရား သံဃာ၏ဂုဏ်ကို များစွာသောအကြောင်းဖြင့် ပြော၏၊ ဤသို့လျှင် ဤဆရာတပည့် နှစ်ဦးတို့သည် အချင်းချင်း တိုက်ရိုက်ဆန့်ကျင်သော စကားကို ပြောလျက် မြတ်စွာဘုရားနှင့် ရဟန်းသံဃာ၏ နောက်မှ နောက်မှ အစဉ်လိုက်ကုန်၏"ဟု စကားဖြစ်ပေါ်၏။
အထ ခေါ ဘဂဝါ တေသံ ဘိက္ခူနံ ဣမံ သံခိယဓမ္မံ ဝိဒိတွာ ယေန မဏ္ဍလမာဠော တေနုပသင်္ကမိ၊ ဥပသင်္ကမိတွာ ပညတ္တေ အာသနေ နိသီဒိ၊ နိသဇ္ဇ ခေါ ဘဂဝါ ဘိက္ခူ အာမန္တေသိ – "ကာယနုတ္ထ၊ ဘိက္ခဝေ၊ ဧတရဟိ ကထာယ သန္နိသိန္နာ သန္နိပတိတာ၊ ကာ စ ပန ဝေါ အန္တရာကထာ ဝိပ္ပကတာ"တိ။
ဧဝံ ဝုတ္တေ တေ ဘိက္ခူ ဘဂဝန္တံ ဧတဒဝေါစုံ – "ဣဓ၊ ဘန္တေ၊ အမှာကံ ရတ္တိယာ ပစ္စူသသမယံ ပစ္စုဋ္ဌိတာနံ မဏ္ဍလမာဠေ သန္နိသိန္နာနံ သန္နိပတိတာနံ အယံ သံခိယဓမ္မော ဥဒပါဒိ – 'အစ္ဆရိယံ၊ အာဝုသော၊ အဗ္ဘုတံ၊ အာဝုသော၊ ယာဝဉ္စိဒံ တေန ဘဂဝတာ ဇာနတာ ပဿတာ အရဟတာ သမ္မာသမ္ဗုဒ္ဓေန သတ္တာနံ နာနာဓိမုတ္တိကတာ သုပ္ပဋိဝိဒိတာ၊ အယံဟိ သုပ္ပိယော ပရိဗ္ဗာဇကော အနေကပရိယာယေန ဗုဒ္ဓဿ အဝဏ္ဏံ ဘာသတိ၊ ဓမ္မဿ အဝဏ္ဏံ ဘာသတိ၊ သံဃဿ အဝဏ္ဏံ ဘာသတိ၊ သုပ္ပိယဿ ပန ပရိဗ္ဗာဇကဿ အန္တေဝါသီ ဗြဟ္မဒတ္တော မာဏဝေါ အနေကပရိယာယေန ဗုဒ္ဓဿ ဝဏ္ဏံ ဘာသတိ၊ ဓမ္မဿ ဝဏ္ဏံ ဘာသတိ၊ သံဃဿ ဝဏ္ဏံ ဘာသတိ၊ ဣတိဟမေ ဥဘော အာစရိယန္တေဝါသီ အညမညဿ ဥဇုဝိပစ္စနီကဝါဒါ ဘဂဝန္တံ ပိဋ္ဌိတော ပိဋ္ဌိတော အနုဗန္ဓာ ဟောန္တိ ဘိက္ခုသံဃဉ္စာ'တိ၊ အယံ ခေါ နော၊ ဘန္တေ အန္တရာကထာ ဝိပ္ပကတာ၊ အထ ဘဂဝါ အနုပ္ပတ္တော"တိ။
ထိုအခါ မြတ်စွာဘုရားသည် ထိုရဟန်းတို့၏ စကားကို သိတော်မူသဖြင့် တန်ဆောင်းဝန်းသို့ ကြွတော်မူ၍ ခင်းထားသောနေရာ၌ ထိုင်တော်မူပြီးလျှင် "ရဟန်းတို့ ယခုအခါ အဘယ်စကားဖြင့် စုဝေးထိုင်နေကုန်သနည်း၊ သင်တို့၏ မပြီးသေးသော အကြားစကားသည်ကား အဘယ်နည်း"ဟု မိန့်တော်မူ၏၊ ဤသို့ မိန့်တော်မူသောအခါ ထိုရဟန်းတို့သည် မြတ်စွာဘုရားအား ဤသို့ လျှောက်ကြကုန်၏ - "အသျှင်ဘုရား ညဉ့်၏ (အဆုံး) မိုးသောက်ချိန်၌ (အိပ်ရာမှ) ထကြ၍ ဤတန်ဆောင်းဝန်း၌ အကျွန်ုပ်တို့ စုဝေးထိုင်နေကြရာတွင် ဤစကားဖြစ်ပေါ်ပါသည် - 'အံ့ဖွယ်ရှိပါပေစွ ငါ့သျှင်တို့၊ မဖြစ်ဖူးမြဲ ဖြစ်ပါပေစွ ငါ့သျှင်တို့၊ သိတော်မူသော မြင်တော်မူသော ပူဇော်အထူးကို ခံတော်မူထိုက်သော (အလုံးစုံသောတရားတို့ကို) ကိုယ်တိုင်မှန်စွာ သိတော်မူသော မြတ်စွာဘုရားသည် သတ္တဝါတို့၏ အထူးထူးသော အလိုဆန္ဒကို (အတိုင်းမသိ) ကောင်းစွာ ထိုးထွင်း သိတော်မူပါပေ၏၊ ဤသုပ္ပိယပရိဗိုဇ်သည် ဘုရား တရား သံဃာ၏အပြစ်ကို များစွာသော အကြောင်းဖြင့် ပြော၏၊ သုပ္ပိယပရိဗိုဇ်၏ တပည့်ဖြစ်သော ဗြဟ္မဒတ်လုလင်သည်ကား ဘုရား တရား သံဃာ၏ဂုဏ်ကို များစွာသော အကြောင်းဖြင့် ပြော၏၊ ဤသို့လျှင် ဤဆရာတပည့် နှစ်ဦးတို့သည် အချင်းချင်း တိုက်ရိုက်ဆန့်ကျင်သော စကားကို ပြောလျက် မြတ်စွာဘုရားနှင့် ရဟန်းသံဃာ၏ နောက်မှ နောက်မှ အစဉ်လိုက်ကုန်၏'ဟု စကား ဖြစ်ပေါ်ပါသည်။
ဤသည်ကား အကျွန်ုပ်တို့၏ မပြီးသေးသော အကြားစကားဖြစ်သည်၊ ထိုအခါ မြတ်စွာဘုရား ကြွရောက်တော်မူလာသည် အသျှင်ဘုရား"ဟု လျှောက်ကြကုန်၏။
မမံ ဝါ ဘိက္ခဝေ ပရေ အဝဏ္ဏံ ဘာသေယျုံ၊ ဓမ္မဿ ဝါ အဝဏ္ဏံ ဘာသေယျုံ၊ သံဃဿ ဝါ အဝဏ္ဏံ ဘာသေယျုံ၊ တတြ တုမှေဟိ န အာဃာတော န အပ္ပစ္စယော န စေတသော အနဘိရဒ္ဓိ ကရဏီယာ။
မမံ ဝါ ဘိက္ခဝေ ပရေ အဝဏ္ဏံ ဘာသေယျုံ၊ ဓမ္မဿ ဝါ အဝဏ္ဏံ ဘာသေယျုံ၊ သံဃဿ ဝါ အဝဏ္ဏံ ဘာသေယျုံ၊ တတြ စေ တုမှေ အဿထ ကုပိ တာ ဝါ အနတ္တမနာ ဝါ၊ တုမှံယေဝဿ တေန အန္တရာယော။
မမံ ဝါ ဘိက္ခဝေ ပရေ အဝဏ္ဏံ ဘာသေယျုံ၊ ဓမ္မဿ ဝါ အဝဏ္ဏံ ဘာသေယျုံ၊ သံဃဿ ဝါ အဝဏ္ဏံ ဘာသေယျုံ၊ တတြ စေ တုမှေ အဿထ ကုပိတာ ဝါ အနတ္တမနာ ဝါ၊ အပိ နု တုမှေ ပရေသံ သုဘာသိတံ ဒုဗ္ဘာသိတံ အာဇာနေယျာထာတိ။
မမံ ဝါ ဘိက္ခဝေ ပရေ အဝဏ္ဏံ ဘာသေယျုံ၊ ဓမ္မဿ ဝါ အဝဏ္ဏံ ဘာသေယျုံ၊ သံဃဿ ဝါ အဝဏ္ဏံ ဘာသေယျုံ၊ တတြ တုမှေဟိ အဘူတံ အဘူတတော နိဗ္ဗေဌေတဗ္ဗံ "ဣတိပေတံ အဘူတံ၊ ဣတိပေတံ အတစ္ဆံ၊ နတ္ထိ စေတံ အမှေသု၊ န စ ပနေတံ အမှေသု သံဝိဇ္ဇတီ"တိ။
ရဟန်းတို့ သူတစ်ပါးတို့သည် ငါ၏ အပြစ်ကိုဖြစ်စေ တရား၏ အပြစ်ကိုဖြစ်စေ သံဃာ၏ အပြစ်ကိုဖြစ်စေ ပြောကြလျှင် ထို (ပြောကြရာ) ၌ သင်တို့သည် ရန်ငြိုးထားခြင်း နှလုံးမသာခြင်း စိတ်မကျေချမ်းခြင်း မဖြစ်စေသင့်။
ရဟန်းတို့ သူတစ်ပါးတို့သည် ငါ၏ အပြစ်ကိုဖြစ်စေ တရား၏ အပြစ်ကိုဖြစ်စေ သံဃာ၏ အပြစ်ကိုဖြစ်စေ ပြောကြရာ၌ သင်တို့သည် အမျက်ထွက်ကြလျှင် နှလုံးမသာကြလျှင် သင်တို့အားသာလျှင် အန္တရာယ် ဖြစ်ရာ၏။
ရဟန်းတို့ သူတစ်ပါးတို့သည် ငါ၏ အပြစ်ကိုဖြစ်စေ တရား၏ အပြစ်ကိုဖြစ်စေ သံဃာ၏ အပြစ်ကိုဖြစ်စေ ပြောကြရာ၌ သင်တို့သည် အမျက်ထွက်ကြလျှင် နှလုံးမသာကြလျှင် သင်တို့သည် သူတစ်ပါးတို့၏ စကားကောင်း စကားဆိုးကို သိနိုင်ကြပါမည်လော။
မသိနိုင်ကြပါ အသျှင်ဘုရား။
ရဟန်းတို့ သူတစ်ပါးတို့သည် ငါ၏ အပြစ်ကိုဖြစ်စေ တရား၏ အပြစ်ကိုဖြစ်စေ သံဃာ၏ အပြစ်ကိုဖြစ်စေ ပြောကြရာ၌ "ဤစကားသည် ဤအကြောင်းကြောင့်လည်း မဟုတ်၊ ဤအကြောင်းကြောင့်လည်း မမှန်၊ စင်စစ်အားဖြင့် ဤအပြစ်သည် ငါတို့၌ ထင်ရှားမရှိ"ဟု မဟုတ်သည်ကို မဟုတ်သည့်အတိုင်း သင်တို့ ဖြေရှင်းရမည်။
မမံ ဝါ ဘိက္ခဝေ ပရေ ဝဏ္ဏံ ဘာသေယျုံ၊ ဓမ္မဿ ဝါ ဝဏ္ဏံ ဘာသေယျုံ၊ သံဃဿ ဝါ ဝဏ္ဏံ ဘာသေယျုံ၊ တတြ တုမှေဟိ န အာနန္ဒော န သောမနဿံ န စေတသော ဥပ္ပိလာဝိတတ္တံ ကရဏီယံ။
မမံ ဝါ ဘိက္ခဝေ ပရေ ဝဏ္ဏံ ဘာသေယျုံ၊ ဓမ္မဿ ဝါ ဝဏ္ဏံ ဘာသေယျုံ၊ သံဃဿ ဝါ ဝဏ္ဏံ ဘာသေယျုံ၊ တတြ စေ တုမှေ အဿထ အာနန္ဒိနော သုမနာ ဥပ္ပိလာဝိတာ၊ တုမှံယေဝဿ တေန အန္တရာယော။
မမံ ဝါ ဘိက္ခဝေ ပရေ ဝဏ္ဏံ ဘာသေယျုံ၊ ဓမ္မဿ ဝါ ဝဏ္ဏံ ဘာသေယျုံ၊ သံဃဿ ဝါ ဝဏ္ဏံ ဘာသေယျုံ၊ တတြ တုမှေဟိ ဘူတံ ဘူတတော ပဋိဇာနိတဗ္ဗံ "ဣတိပေတံ ဘူတံ၊ ဣတိပေတံ တစ္ဆံ၊ အတ္ထိ စေတံ အမှေသု၊ သံဝိဇ္ဇတိ စ ပနေတံ အမှေသူ"တိ။
ရဟန်းတို့ သူတစ်ပါးတို့သည် ငါ၏ဂုဏ်ကိုဖြစ်စေ တရား၏ ဂုဏ်ကိုဖြစ်စေ သံဃာ၏ဂုဏ်ကိုဖြစ်စေ ပြောကြလျှင် ထို (ပြောကြရာ) ၌ သင်တို့သည် နှစ်သက်ခြင်း ဝမ်းသာခြင်း စိတ်တက်ကြွခြင်း မဖြစ်စေသင့်။
ရဟန်းတို့ သူတစ်ပါးတို့သည် ငါ၏ဂုဏ်ကိုဖြစ်စေ တရား၏ ဂုဏ်ကိုဖြစ်စေ သံဃာ၏ ဂုဏ်ကိုဖြစ်စေ ပြောကြရာ၌ သင်တို့သည် နှစ်သက်ကြလျှင် ဝမ်းသာကြလျှင် စိတ်တက်ကြွကြလျှင် သင်တို့အားသာလျှင် အန္တရာယ်ဖြစ်ရာ၏။